IMISLab/GreekWikipedia huggingface dataset:
Η Μπαλάντα του Ρίτσαρντ Τζούελ

Η Μπαλάντα του Ρίτσαρντ Τζούελ (αγγλικά:Richard Jewell) ειναι βιογραφική δραματική ταινία του 2019 σε σκηνοθεσία και παραγωγή του Κλιντ Ίστγουντ και σενάριο του Μπίλι Ρέι, βασισμένο στο άρθρο του Vanity Fair του 1997 "Ο αμερικανικός εφιάλτης: Η μπαλάντα του Richard Jewell" της Μαρί Μπρένερ. Πρωταγωνιστούν οι Πωλ Γουόλκερ Χάουζερ, Κάθι Μπέιτς και Σαμ Ρόκγουελ. Η ταινία είχε την παγκόσμια πρεμιέρα της στις 20 Νοεμβρίου 2019 στο AFI FEST και κυκλοφόρησε στις Ηνωμένες Πολιτείες στις 13 Δεκεμβρίου 2019 από την Warner Bros. Έλαβε θετικές κριτικές, με επαίνους για τις ερμηνείες (κυρίως της Μπέιτς και του Χάουζερ) και την σκηνοθεσία του Ίστγουντ. Επιλέχθηκε από το National Board of Review ως μία από τις δέκα καλύτερες ταινίες του έτους. Ωστόσο, η ταινία επικρίθηκε για την απεικόνιση μιας πραγματικής ρεπόρτερ, της Κάθυ Σκρουγκς. Η ταινία ήταν μία αποτυχία στο box - box, με κέρδη 43,2 εκατομμυρίων δολαρίων έναντι του προϋπολογισμού των 45 εκατομμυρίων δολαρίων, ένα από τα χειρότερα στην καριέρα του Ίστγουντ.

 Ο κόσμος γνώρισε τον Ρίτσαρντ Τζούελ ως τον φύλακα που ανακάλυψε το βομβιστικό μηχανισμό στους Ολυμπιακούς Αγώνες στην Ατλάντα το 1996. Η αναφορά του για τα γεγονότα τον μετέτρεψε σε ήρωα, που εξαιτίας της άμεσης δράσης του, έσωσε αμέτρητες ζωές από βέβαιο θάνατο. Ωστόσο, μέσα σε λίγες μόλις μέρες, ο επίδοξος αστυνομικός γίνεται ο υπ’ αριθμόν ένα ύποπτος του FBI, κατηγορείται τόσο από τον Τύπο όσο και από το κοινό και στη ζωή του έρχονται τα πάνω κάτω. Απευθυνόμενος στον ανεξάρτητο δικηγόρο Γουάτσον Μπράιαντ, ο Τζούελ κατορθώνει να αποδείξει την αθωότητά του. Αλλά ο Μπράιαντ ξεπερνά τα όριά του, καθώς προσπαθεί να πολεμήσει τις συντονισμένες επιθέσεις του FBI, της GBI και του APD και να καθαρίσει το όνομα του πελάτη του, προσπαθώντας να αποτρέψει τον Ρίτσαρντ από το να εμπιστευτεί τους ίδιους ανθρώπους που θέλουν να τον καταστρέψουν. Η ταινία έλαβε σε μεγάλο βαθμό θετικές κριτικές, με τον ιστότοπο ανασκόπησης Rotten Tomatoes να αναφέρει ότι το 76% των 267 κριτικών έδωσαν στην ταινία μια θετική αναθεώρηση, με μια μέση βαθμολογία 6,8 /10. Η Μπαλάντα του Ρίτσαρντ Τζούελ στο AlloCine Η Μπαλάντα του Ρίτσαρντ Τζούελ στην IMDb (Αγγλικά) Η περιπέτεια στο Rotten Tomatoes (Αγγλικά)
Κομμουνιστικό Κόμμα (Ιταλία)

Το Κομμουνιστικό Κόμμα (Partito Comunista, PC) είναι ιταλικό κομμουνιστικό κόμμα που ακολουθεί τις αρχές του μαρξισμού-λενινισμού. Συμμετέχει στην Πρωτοβουλία Κομμουνιστικών και Εργατικών Κομμάτων και συνεργάζεται στενά με το Κομμουνιστικό Κόμμα Ελλάδας. Ιδρύθηκε τον Ιούλιο του 2009, με την ονομασία Κομμουνιστές - Λαϊκή Αριστερά, προερχόμενο από διάσπαση του Κόμματος των Ιταλών Κομμουνιστών. Ηγέτης του εκλέχθηκε ο διαγραμμένος από τους Ιταλούς Κομμουνιστές, Μάρκο Ρίτσο. Το πρώτο συνέδριο του Κομμουνιστικού Κόμματος, έγινε τον Νοέμβριο του 2010. Τον Ιανουάριο του 2014, το κόμμα μετονομάστηκε σε Κομμουνιστικό Κόμμα. Στις εκλογές του 2018, συμμετείχε αυτόνομα αποσπώντας περισσότερες από 100.000 ψήφους. Στις επαναληπτικές εκλογές 3-4 Οκτώβρη 2021 στην Σιένα κατέλαβε την τρίτη θέση και κατέγραψε ποσοστό 4.69%.

 Στις ευρωεκλογές του 2019, το Κομμουνιστικό Κόμμα ήλθε αντιμέτωπο με τα εμπόδια που θέτει ο ιταλικός εκλογικός νόμος σχετικά με τη συμμετοχή κομμάτων χωρίς κοινοβουλευτική εκπροσώπηση στις ευρωπαϊκές εκλογές, από τα οποία απαιτείται η συλλογή 145.000 υπογραφών.Ωστόσο, το κόμμα κατάφερε να ξεπεράσει το εμπόδιο της συλλογής υπογραφών, αξιοποιώντας δυνατότητα που δίνει ο εκλογικός νόμος στην Ιταλία να κατέβει στις εκλογές με την κάλυψη ενός κόμματος που έχει ήδη εκλεγμένους ευρωβουλευτές. Τη στήριξη αυτή παρείχε το Κομμουνιστικό Κόμμα Ελλάδας. Έτσι, το ΚΚ Ιταλίας συμμετείχε για πρώτη φορά στις ευρωεκλογές έχοντας στο σήμα των ψηφοδελτίων του τόσο το σήμα του ΚΚΕ όσο και της Ευρωπαϊκής Κομμουνιστικής Πρωτοβουλίας.Συγκέντρωσε 235.467 ψήφους και ποσοστό 0.88% κι έτσι αναδείχθηκε στην 9η θέση χωρίς να εκλέξει ευρωβουλευτή. (Ιταλικά) Επίσημος ιστότοπος
Α.Ο. Ζωγράφου

Ο Αθλητικός Όμιλος Ζωγράφου είναι ελληνικό αθλητικό σωματείο που δραστηριοποιείται στην περιοχή του Ζωγράφου, στην Αθήνα, όπου και βρίσκεται η έδρα του, το Κλειστό Γυμναστήριο Ζωγράφου. Αγωνίζεται με χρώματα το μπλε και το λευκό. Ξεκίνησε την πορεία του ως ποδοσφαιρικό σωματείο το 1947, ενώ τον Οκτώβριο του 1954 δημιουργήθηκε το τμήμα καλαθοσφαίρισης μετά από ενσωμάτωση της τοπικής ομάδας του «Φαέθωνα». Σήμερα ο σύλλογος καλλιεργεί μόνο την καλαθοσφαίριση διατηρώντας τμήματα για αθλητές και αθλήτριες όλων των ηλικιακών ομάδων, με έδρα το Κλειστό Γυμναστήριο Ζωγράφου.

 Κατά την τρέχουσα αγωνιστική περίοδο, 2015-16, ο Α.Ο. Ζωγράφου λαμβάνει μέρος στο Πρωτάθλημα της Α' Κατηγορίας Ανδρών που διοργανώνει η Ένωση Σωματείων Καλαθοσφαίρισης Αττικής. Στο Κύπελλο Ανδρών της Ένωσης, ο σύλλογος έλαβε μέρος σε ένα μόλις παιχνίδι στα πλαίσια της 1ης Αγωνιστικής της Β' Φάσης, όπου και γνώρισε τον αποκλεισμό χάνοντας με σκορ 58-90 από τον Κρόνο Γέρακα.Έδρα του συλλόγου είναι το Κλειστό Γυμναστήριο Ζωγράφου. Πρόεδρος του διοικητικού συμβουλίου είναι ο Χαράλαμπος Τερζόπουλος. Υπεύθυνος του ανδρικού τμήματος και έφορος είναι ο Σπύρος Μπάκουλας. Καθήκοντα πρώτου προπονητή διατηρεί ο Θανάσης Θωμόπουλος με συνεργάτη τον Ευριπίδη Παπαϊωάννου. Την αγωνιστική περίοδο 1987-88 ο σύλλογος του Ζωγράφου κατέκτησε το Πρωτάθλημα της Α' Κατηγορίας Γυναικών της Ε.Σ.Κ. Αττικής. Δεδομένου πως ούτε η Β' Εθνική ούτε η Α2 Εθνική είχαν ακόμη δημιουργηθεί, την επόμενη χρονιά, 1988-89, η ομάδα ανήλθε στην Α' Εθνική Κατηγορία. Ολοκλήρωσε τις αγωνιστικές της υποχρεώσεις στην 8η θέση (σε σύνολο 12 ομάδων), έχοντας 8 νίκες και 14 ήττες. Ισοβάθμισε με τον Α.Ο. Παγκρατίου ο οποίος, όμως, τοποθετήθηκε μία θέση χαμηλότερα βάσει των επόμενων κριτηρίων κατάταξης. Κατά την τρέχουσα αγωνιστική περίοδο, 2015-16, ο Α.Ο. Ζωγράφου λαμβάνει μέρος στο Πρωτάθλημα της Α' Κατηγορίας Γυναικών που διοργανώνει η Ένωση Σωματείων Καλαθοσφαίρισης Αττικής. Στο Κύπελλο Γυναικών της Ένωσης, ο σύλλογος έλαβε μέρος σε ένα μόλις παιχνίδι στα πλαίσια της 1ης Αγωνιστικής της Β' Φάσης, όπου και γνώρισε τον αποκλεισμό χάνοντας με σκορ 46-39 από τον Αμύντα Δάφνης-Υμηττού.Έδρα του συλλόγου είναι το Κλειστό Γυμναστήριο Ζωγράφου. Πρόεδρος του διοικητικού συμβουλίου είναι ο Χαράλαμπος Τερζόπουλος. Υπεύθυνος του γυναικείου τμήματος και έφορος είναι ο Γιάννης Κομνηνός. Καθήκοντα πρώτου προπονητή διατηρεί ο Μάνος Μανουσάκης με συνεργάτες τους Νίκο Βερροιόπουλο και Χριστίνα Κομνηνού. Α.Ο. Ζωγράφου, επίσημος ιστότοπος.
Ντάλτον Ταγκελάγκι

Ο Ντάλτον Ταγκελάγκι (Dalton Tagelagi, γεννημένος στις 5 Ιουνίου 1968) είναι πολιτικός του Νιούε και πρωθυπουργός από τον Ιούνιο του 2020. Εκλέχτηκε πρωθυπουργός από τη Συνέλευση του Νιούε στις 11 Ιουνίου 2020, νικώντας τον Ο'Λαβ Τζέικομπσεν με 13 ψήφους έναντι 7. Ο Ταγκελάγκι είναι ο γιος του Σαμ Πάτα Εμάνι Ταγκελάγκι, ο οποίος διετέλεσε Πρόεδρος της Συνέλευσης του Νιούε από το 1976 έως το 1993.

 Ήταν αθλητής των μπόουλς εκπροσωπώντας το Νιούε στους Αγώνες Κοινοπολιτείας του 2014 στη Γλασκώβη, και πάλι στους Αγώνες Κοινοπολιτείας του 2018 στη Χρυσή Ακτή της Κουίνσλαντ. Ο Ταγκελάγκι εξελέγη για πρώτη φορά στη Συνέλευση του Νιούε στις γενικές εκλογές του 2008. Μετά τις γενικές εκλογές του 2014 διορίστηκε υπουργός Υποδομών. Εκλέχθηκε εκ νέου στις γενικές εκλογές του 2017 και στη συνέχεια υπηρέτησε ως υπουργός Περιβάλλοντος, Φυσικών Πόρων, Γεωργίας, Δασοκομίας και Αλιείας. Επανεξελέγη στις γενικές εκλογές του 2020 και στη συνέχεια εξελέγη πρωθυπουργός.
Σάλομον Νήσοι

Οι Σάλομον Νήσοι είναι μια μικρή ατόλλη στο Τσάγκος Αρχιπέλαγος που απαρτίζει το Βρετανικό Έδαφος Ινδικού Ωκεανού. Βρίσκεται στα βορειοανατολικά του αρχιπελάγους, μεταξύ του Υφάλου Μπλανχάιμ και της ατόλλης Πέρος Μπάνηος. Τα κύρια νησιά της ομάδας είναι το Ιλ Μπόνταμ, με τον πρώην οικισμό, και έκταση 1,08 χμ², και το Ιλ Ανγκλαίζ, που είναι ελαφρώς μικρότερο, και τα δύο βρίσκονται στον δυτικό δακτύλιο του υφάλου. Υπήρχαν μικρότεροι οικισμοί των Τσαγκόσσιων στα νησιά Φουκέ και Τακαμάκα. Η συνολική χερσαία έκταση της ατόλλης είναι 5 χμ². Υπάρχει ένα πέρασμα προς την λιμνοθάλασσα, που ονομάζεται Μπαΐε ντε Σάλομον, στην βόρεια πλευρά, μεταξύ των νησιών Ιλ Ανγκλαίζ και Ιλ ντε λα Πας. Οι Σάλομον Νήσοι είναι ένα από τα αγαπημένα σημεία αγκυροβόλησης για περιοδεύοντες κατόχους γιοτ που περνούν μέσα από τα Τσάγκος. Τώρα τα νησιά είναι ακατοίκητα, και καλύπτονται με χαμηλή ζούγκλα μεταξύ των κοκκοφοινίκων και των πρώην οικισμών, που είναι δύσκολο να βρεθούν τα ίχνη τους.

 Αυτή η ατόλλη αποικήθηκε το δεύτερο μισό του 18ου αιώνα από εργάτες στις φυτείες καρύδας από τον Μαυρίκιο (τότε γνωστό ως Ιλ ντε Φρανς). Λίγα είναι γνωστά για τις συνθήκες των εργαζομένων που ήταν στο μεγαλύτερο τους μέρος Αφρικανικής προέλευσης και πιθανότατα ζούσαν υπό συνθήκες που πλησίαζαν την δουλεία. Η εταιρεία που εκμεταλλευόταν τις φυτείες ονομαζόταν Εταιρεία Τσάγκος Αγκαλέγκα. Οι Σάλομον Νήσοι ερευνήθηκαν το 1837 από τον Πλοίαρχο Ρόμπερτ Μόρεσμπυ του Ινδικού Πολεμικού Ναυτικού με το πλοίο HMS Μπενάρες. Η παρατήρηση του Μόρεσμπυ είχε ως αποτέλεσμα τον πρώτο λεπτομερή χάρτη της ατόλλης. Ερευνήθηκαν πάλι το 1905 από τον Πλοίαρχο Σόμμερβιλ με το HMS Σήλαρκ, που έφτιαξε έναν πιο ακριβή χάρτη. Κάποια από τα νησιά κατοικούνταν από τους Τσαγκόσσιους, αλλά την εποχή που η Βρετανική κυβέρνηση αποφάσισε να εκκενώσει το αρχιπέλαγος Τσάγκος από τον ντόπιο πληθυσμό, μόνο το Ιλ Μπόνταμ κατοικείτο. Οι κάτοικοι των Νήσων Σάλομον, περίπου 400 άτομα, εκδιώχθηκαν δια της βίας και μεταφέρθηκαν στον Μαυρίκιο. Το Ιλ Μπόνταμ διέθετε ένα τζέττυ, μαγαζιά, γραφεία, ένα σχολείο, μια εκκλησία και μια έπαυλη όπου ζούσε ο διαχειριστής της φυτείας. Όλα αυτά τα κτήρια τώρα είναι κρυμμένα από την πυκνή ζούγκλα. Οι δεξαμενές ακόμα συλλέγουν νερό που χρησιμοποιείται από τους κατόχους γιοτ για να γεμίσουν τις προμήθειες τους. Τα οικόσιτα κοτόπουλα έχουν γίνει άγρια. Οι νησίδες της ατόλλης ξεκινώντας από τον βορρά, σύμφωνα με τη φορά των δεικτών του ρολογιού είναι: Ιλ ντε λα Πας Ιλ Μαπού Ιλ Τακαμακά Ιλ Φουκέ Ιλ Σεπυλτύρ Ιλ Ζακομπέν Ιλ Πουλ Ιλ Μποντάμ Ιλ Ντιάμπλ Ιλ Ανγκλέ Ιλ ντυ Σελ
Βράπτσιτσι

Το Βράπτσιτσι (σερβικά κυριλλικά: Врапчићи) είναι οικισμός της Βοσνίας και Ερζεγοβίνης. Ευρίσκεται εντός του εδάφους της Πόλεως του Μόσταρ, εντός του Καντονιού της Ερζεγοβίνης-Νέρετβα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε 3.499 κατοίκους.

 Ο οικισμός ευρίσκεται ολίγον βορειοανατολικά του Μόσταρ, επί της αριστερής όχθης του ποταμού Νέρετβα. Εντός του οικισμού, η Οικία της Οικογένειας Τζάμπιτς είναι καταγεγραμμένη εντός του καταλόγου των εθνικών μνημείων της Βοσνίας και Ερζεγοβίνης. Πόλεις της Βοσνίας και Ερζεγοβίνης Δήμοι της Βοσνίας και Ερζεγοβίνης Εθνικά μνημεία του Μόσταρ Εθνικό Μνημείο (Βοσνία και Ερζεγοβίνης) (Αγγλικά) Δορυφορική εικόνα από Βράπτσιτσι στο fallingrain.com
Φέκε

Το Φέκε (τουρκικά: Feke), γνωστό και ως Βαχά (αρμενικά: Վահկա) είναι μικρή πόλη και διαμέρισμα στην Επαρχία Αδάνων της Τουρκίας. Βρίσκεται σε απόσταση 122 χλμ. από την πόλη των Αδάνων, 620 μέτρα πάνω από την επιφάνεια της θάλασσας, σε μια δασώδη πλαγιά απείρου φυσικού κάλλους. Ο σημερινός δήμαρχος είναι ο Αχμέτ Σελ (MHP).

 Η περιοχή εποικίστηκε από τους Χετταίους τον 16ο αιώνα π.Χ., τους Πέρσες τον 6ο αιώνα π.Χ., κατακτήθηκε από τον Μέγα Αλέξανδρο το 333 π.Χ. και αργότερα πέρασε στα χέρια των Ρωμαίων και των Βυζαντινών. Το Φέκε ελέγχει ένα πέρασμα στα βουνά του Ταύρου ακριβώς βόρεια των Αδάνων, και ένα κάστρο κτίστηκε για πρώτη φορά στη βυζαντινή περίοδο. Η ονομασία τότε ήταν Βαχά και από τότε έχει μεταλλαχθεί στη σημερινή ορθογραφία Φέκε. Από τον 10ο αιώνα μ.Χ., η βυζαντινή κυβέρνηση αναγκαστικώς εγκατέστησε Αρμένιους στην Κιλικία για να ενεργήσουν ως φρουροί στα σύνορα με τη Συρία. Με την κατάρρευση της βυζαντινής κυριαρχίας στη Μικρά Ασία μετά τη Μάχη του Μαντζικέρτ έπεσε στους Αρμένιους στην Κιλικία για να αμυνθούν, και το 1097/98 κατάφεραν επί Κωνσταντίνου Α΄ να καταλάβουν αυτό το κάστρο και να ανοικοδομήσουν τα περισσότερα από τα ελληνικά οχυρά. Έγινε σημαντικό προπύργιο για τους Ρουπενίδες βαρόνους, οι οποίοι αργότερα έγιναν άρχοντες του Αρμενικού Βασιλείου της Κιλικίας. Το κατέλαβαν οι Μαμελούκοι και μετά οι Οθωμανοί. Κάτω από το κάστρο βρίσκονται τα επιβλητικά ερείπια μιας διώροφης παλαιοβυζαντινής εκκλησίας και μιας πόλεως της ύστερης αρχαιότητας/μεσαίωνος.Τα εντυπωσιακά κυκλικά τείχη, οι πύργοι και οι θολωτοί θάλαμοι του κάστρου είναι τοποθετημένοι στην κορυφή ενός επιμήκους ορεινού επανθήματος, κυρίως πλευρίζοντας την πιο προσιτή δυτική πλευρά. Οι απόκρημνοι βράχοι απέκλειαν την ανάγκη για άμυνα στα ανατολικά. Η εξωτερική πύλη, η οποία αποτελείται από μια ελικοειδή σκάλα και μια περίτεχνη κεκαμμένη είσοδο, οδηγεί στην κορυφή. Εδώ υπάρχουν στέρνες, οικιστικές συνοικίες και πολεμίστρες για τοξότες. Το μεγαλύτερο μέρος της εξωτερικής τοιχοδομής είναι ο τυπικός αρμενικός λιτός λαξευτός λίθος με λεπτοσχεδιασμένα όρια. Πολυμέσα σχετικά με το θέμα Feke στο Wikimedia Commons
Μογγολικές βουλευτικές εκλογές (2020)

Κοινοβουλευτικές εκλογές πραγματοποιήθηκαν στη Μογγολία στις 24 Ιουνίου 2020. Το αποτέλεσμα ήταν μια νίκη για το κυβερνών Λαϊκό Κόμμα της Μογγολίας, το οποίο κέρδισε 62 από τις 76 έδρες, σημειώνοντας ελαφρά μείωση από τις 65 που κέρδισε στις εκλογές του 2016 .

 Τα 76 μέλη του Μεγάλου Χουράλ του Κράτους εκλέγονται με πλειοψηφικό σύστημα με πολλαπλή μη μεταφερόμενη ψήφο σε πολυμελείς εκλογικές περιφέρειες. Το εκλογικό σύστημα δεν αποφασίστηκε έως ότου ψηφίστηκε ένας νέος εκλογικός νόμος στις 22 Δεκεμβρίου 2019. Οι αλλαγές αναμενόταν να περιθωριοποιήσουν τα μικρότερα κόμματα και επίσης κατήργησαν τελικά το δικαίωμα ψήφου των 150.000 Μογγόλων ομογενών, καθώς δεν μπορούσαν να εγγραφούν σε μια συγκεκριμένη εκλογική περιφέρεια. Ο νέος εκλογικός νόμος απαγόρευσε επίσης στους ανθρώπους που κρίθηκαν ένοχοι για "πρακτικές διαφθοράς" να είναι υποψήφιοι στις εκλογές. Οι ακτιβιστές και ακτιβίστριες για τα δικαιώματα γυναικών ζήτησαν αύξηση για την ποσόστωση των φύλων για υποψηφιότητες από το 20% στο 30%, αλλά απέτυχαν. Επί του παρόντος, οι γυναίκες αποτελούν το 17% (13 έδρες) των μελών του κοινοβουλίου, αποτελώντας τον υψηλότερο αριθμό από τις πρώτες δημοκρατικές εκλογές το 1990 . 606 υποψήφιοι εγγράφηκαν επίσημα από την Επιτροπή Γενικών Εκλογών της Μογγολίας για να κατέλθουν στις εκλογές, εκ των οποίων 121 ήταν ανεξάρτητοι και 485 υποψήφιοι άνηκαν σε 13 πολιτικά κόμματα και 4 συνασπισμούς: Λαϊκό Κόμμα Μογγολίας Δημοκρατικό Κόμμα Πράσινο Κόμμα Μογγολίας Ο Συνασπισμός μας (Μογγολικό Λαϊκό Επαναστατικό Κόμμα, Πολιτική Θέληση - Πράσινο Κόμμα, Μογγολικό Παραδοσιακό Ενωμένο Κόμμα) Νέος Συνασπισμός (Συνασπισμός Πολιτών για το Κόμμα Δικαιοσύνης, Μογγολικό Ρεπουμπλικανικό Κόμμα, Αλήθεια και Δεξί Κόμμα, Μογγολικό Εθνικό Δημοκρατικό Κόμμα) Συνασπισμός δεξιού προσώπου (Εθνικό Εργατικό Κόμμα, Μογγολικό Σοσιαλδημοκρατικό Κόμμα, Κόμμα Δικαιοσύνης ) Λαϊκό Κόμμα Ελευθερία για το Λαϊκό Κόμμα Κόμμα Αναπτυξιακού Προγράμματος Κόμμα Ενωμένων Πατριωτών Διατηρήστε την τάξη! Σύνταγμα 19 Συνασπισμός ( Μογγολικό Συντηρητικό Κόμμα, για το Μογγολικό Λαϊκό Κόμμα ) Αγαπήστε το Λαϊκό Κόμμα Παγκόσμιο Κόμμα Μογγόλων Κόμμα Δήμος Κόμμα διακυβέρνησης της πλειοψηφίας των ανθρώπων Μεγάλο Κόμμα Αρμονίας Κόμμα Ανάπτυξης Περιοχής ΓκερΠολλοί υποψήφιοι συνελήφθησαν κατά την προεκλογική εκστρατεία. Ανάμεσά τους ήταν δύο που κατήλθαν με το κυβερνών MPP, τρεις ήταν υποψήφιοι του αντιπολιτευόμενου DP και ένας ήταν υποψήφιος του Διατηρήστε την Τάξη! Σύνταγμα 19 Συνασπισμός. Το Μογγολικό Λαϊκό Κόμμα κέρδισε με υπεροχή 62 εδρών, σημειώνοντας μικρή πτώση από τις 65 που κέρδισε στις προηγούμενες εκλογές. Το κεντροδεξιό Δημοκρατικό Κόμμα κέρδισε 11 έδρες. Ο υποψήφιος του Συνασπισμού μας, πρώην μέλος του Μεγάλου Χουράλ και αντιπρόεδρος του Μογγολικού Λαϊκού Επαναστατικού Κόμματος Σαϊνχουγκίν Γκανμπατάρ, κέρδισε μια έδρα, όπως και ο υποψήφιος του Εκλογικού Συνασπισμού του Καλού Προσώπου και πρόεδρος του Εθνικού Εργατικού Κόμματος Τογκμιντίν Ντορτζχάντ. Ο πρώην πρωθυπουργός της Μογγολίας Νοροβίν Αλτανχουγιάγκ κέρδισε μία έδρα ως ανεξάρτητος υποψήφιος.
Ρούσος Κούνδουρος

Ο Ρούσος Κούνδουρος (1823 - 1907) ήταν Έλληνας οπλαρχηγός και πολιτικός της Κρήτης που έλαβε μέρος στην Κρητική Επανάσταση του 1866 καθώς και στους αγώνες για την απελευθέρωση της Κρήτης μέχρι το 1897 αλλά και αργότερα.

 Γεννήθηκε κοντά στα Σφακιά, στον Εμπρόσγιαλο (σημερινή Χώρα Σφακίων), το 1823 και πατέρας του ήταν ο Ιωάννης Κούνδουρος. Από νέος αναμείχθηκε στο εμπόριο, ακολουθώντας τα βήματα του πατέρα του, αλλά και άλλων συγγενών του, φτάνοντας να αποκτήσει δικό του καράβι. Έγινε δε πρόεδρος εμπορικής εταιρείας με έδρα το Ηράκλειο, δραστηριότητες τις οποίες εγκατέλειψε πριν την επανάσταση του 1966, όταν ασχολήθηκε με την πολιτική. Εκλέχθηκε κατ' επανάληψη πληρεξούσιος Σφακίων, από την αρχή της επανάστασης του 1866 και συμμετείχε στην Επαναστατική Συνέλευση. Πήρε επίσης τη θέση του «γενικού διοικητικού συμβούλου». Σαν οπλαρχηγός λάμβανε μέρος σε μάχες για την επανάσταση της Κρήτης, την πολιορκία του Καστελλίου Κισσάμου, στα Σφακιά αλλά και αλλού και στην Κρητική Επανάσταση (1866-1869), αλλά και στην Κρητική Επανάσταση (1897-1898). Πατέρας του ήταν ο Ιωάννης Κούνδουρος. Είχε παντρευτεί την Μαρία Μανουσέλη, κόρη του Καλλικρατιανού Ανδρέα Μανουσέλη και απέκτησαν οκτώ παιδιά, δυο αγόρια και έξη κορίτσια, τον Μανούσο Κούνδουρο (1860-1933), αγωνιστή και πολιτικό που ηγήθηκε της επανάστασης και της ιδέας της αυτονόμησης της Κρήτης, τον Γιάγκο (Ιωάννη) (1864-1927) ο οποίος εγκαταστάθηκε στη Σμύρνη, τη Σοφία, σύζυγο Νικολάου Κατσουλογεώργη (αργότερα παντρεύτηκε το Ρούσο Χριστοδουλάκη όταν ο πρώτος της σύζυγος πέθανε), την Αργυρώ, σύζυγο Μανούσου Μπαϊρακτάρη, τη Δέσποινα, σύζυγο Εμμανουήλ Αναγνωστάκη, την Ελένη, σύζυγο Ευαγγέλου Σταυρίδου, την Ξανθίππη, σύζυγο Νικολάου Κουντουράκη, τη Χρυσάνθη, σύζυγο Γεωργίου Πλουμίδου. Ο εγγονός του, Λασθένης Κούνδουρος, σκοτώθηκε στην Κατοχή από ατύχημα (Μάιος 1944), ενώ συμμετείχε στην Αντίσταση ως αξιωματικός του ΕΔΕΣ..
Αμεδαίος Γ΄ της Σαβοΐας

Ο Αμεδαίος Γ΄ (Amedeo III di Savoia, 1087 - 30 Αυγούστου 1148) ήταν κόμης της Σαβοΐας και του Μωριέν από το 1103 έως τον θάνατό του. Ήταν γιος του Ουμβέρτου Β' κόμη της Σαβοΐας και της Γκιζέλας της Βουργουνδίας

 Γεννήθηκε στο Καρινιάνο και διαδέχθηκε τον πατέρα του που απεβίωσε. Χρησιμοποιούσε και άλλους τίτλους, όπως αυτόν του αντιπροσώπου (vicar) του Ερρίκου Δ' Σαλίων βασιλιά της Γερμανίας που δόθηκε στον πατέρα του. Ενίσχυσε την ανακαίνιση του αββαείου του Αγ. Μαυρικίου στην Αζών, στο οποίο στεφόταν οι παλαιοί βασιλείς της Βουργουνδίας και στο οποίο ήταν ηγούμενος ως το 1147. Επίσης ίδρυσε το αββαείο του Αγ. Σουλπικίου στο Μπουζεϋ και το αββαείο του Ωτεκόμπε στη λίμνη Μπουρζέ. To 1128 επεξέτεινε την περιοχή Παλαιό Χαμπλαί προσαρτώντας την έκταση από το Άρβε ως το Ντράνσε ντ' Αμποντάνς, που ονομάσθηκε Νέο Χαμπλαί, με πρωτεύουσα το Σαιν-Μωρίς. Πολέμησε εναντίον του Γκυ που σκοτώθηκε στη μάχη του Μοντμελιάν. Ο Λουδοβίκος ΣΤ' Καπετιδών νυμφεύτηκε την αδελφή του Αδελαΐδα και απειλούσε να κατασχέσει τη Σαβοΐα. Ο Αμεδαίος Γ' σώθηκε με την παρέμβαση του Πέτρου του Ερημίτη και την υπόσχεση προς του Λουδοβίκο ΣΤ' ότι θα συμμετάσχει στην επόμενη Σταυροφορία. Το 1147 συνόδευσε τον ανιψιό του Λουδοβίκο Ζ' Καπετιδών στη Β' Σταυροφορία αφού δανείσθηκε χρήματα από το αββαείο του Σαιν-Μωρίς. Τον ακολούθησαν και πολλοί βαρώνοι της Σαβοΐας. Διέσχισε την Ιταλία πηγαίνοντας νότια και από το Βρινδήσιο πέρασε στο Δυρράχιο. Προχώρησε επί της Εγνατίας οδού ως την Κωνσταντινούπολη και πέρασε στην Ανατολία (Μ. Ασία). Οδηγούσε την εμπροσθοφυλακή του Λουδοβίκου Ζ', αλλά στη Λαοδίκεια χωρίσθηκαν· μετά ο στρατός του Λουδοβίκου Ζ' καταστράφηκε σχεδόν ολόκληρος. Όταν έφθασαν στην Αττάλεια αποφάσισαν να ταξιδέψουν με πλοίο ως την Αντιόχεια, αλλά στην Κύπρο ο Αμεδαίος Γ' ασθένησε και απεβίωσε. Ετάφη στο ναό του Αγ. Σταυρού στη Λευκωσία. Στη Σαβοΐα τον διαδέχθηκε ο υιός του Ουμβέρτος Γ' με επίτροπο τον Αμεδαίο επίσκοπο της Λωζάνης. Πρώτη του σύζυγος ήταν η Αδελαΐδα και είχαν μια κόρη: Αδελαΐδα, παντρεύτηκε τον Ουμβέρτο Γ΄ του Μπωζέ.Το 1123 νυμφεύτηκε τη Μαώ/Ματθίλδη, κόρη του Γκιγκ Γ΄ κόμη του Αλμπόν. Είχε τέκνα: Ματθίλδη 1125-1158, παντρεύτηκε τον Αλφόνσο Α' Πορτογαλίας βασιλιά της Πορτογαλίας. Αγνή 1125-1172, παντρεύτηκε τον Γουλιέλμο Α' κόμη της Γενεύης. Η κόρη του Γουλιέλμου Α΄ -από τον προηγούμενό του γάμο- Μαργαρίτα, παντρεύτηκε τον Θωμά Α΄ κόμη της Σαβοΐας. Ουμβέρτος Γ' 1135-1188, κόμης της Σαβοΐας. Υιός του ήταν ο Θωμάς Α΄. Previte-Orton, C.W. (1912). The Early History of the House of Savoy: 1000-1233. Cambridge University Press.
Σινώπιος Κώδικας

Ο Σινώπιος Κώδικας είναι χειρόγραφο Ευαγγέλιο του 6ου αιώνα που φυλάσσεται σήμερα στην Εθνική Βιβλιοθήκη της Γαλλίας στο Παρίσι. Ονομάστηκε έτσι από τη Σινώπη, όπου ανακαλύφθηκε το 1899.

 Περιέχει το κατά Ματθαίον Ευαγγέλιον γραμμένο σε 44 φύλλα περγαμηνής. Kurt Aland, M. Welte, B. Köster, K. Junack: Kurzgefasste Liste der griechischen Handschriften des Neuen Testaments. Berlin/New York: Walter de Gruyter 1994. Henri Omont, Notice sur un très ancien manuscrit grec de l'évangile de saint Matthieu..., Notices et extraits des manuscrits de la bibliothèque nationale..., vol. 36 (Paris, 1901), pp. 599-676. H. S. Cronin, Codex Chrysopurpureus Sinopensis, JTS II (1901), pp. 590-600.
Αρχαία Μεσσηνία

Η Αρχαία Μεσσηνία είναι περιοχή της αρχαίας Ελλάδας στον ίδιο χώρο με τον σημερινό νομό Μεσσηνίας. Συνόρευε με την Τριφυλία της Ηλείας, την Αρκαδία και την Λακεδαίμονα. Στην Μεσσηνία κυριάρχησε κατά την Μυκηναϊκή περίοδο το Μυκηναϊκό βασίλειο της δυναστείας των Νηλείδων με έδρα την Αρχαία Πύλο. Με την κατάρρευση των Μυκηναϊκών κρατών η Μεσσηνία καταλήφθηκε από τους Δωριείς. Στα μέσα του 8ου αιώνα π.Χ. η Μεσσηνία καταλήφθηκε από την Σπάρτη και ελευθερώθηκε τέσσερις αιώνες μετά κατά την διάρκεια της Θηβαϊκής ηγεμονίας.

 Κατά την Μυκηναϊκή περίοδο στην Μεσσηνία κυριάρχησε το Μυκηναϊκό βασίλειο των Νηλείδων. Από τον Όμηρο, τις ανασκαφές στην Πύλο αλλά και αρχαίες παραδόσεις φαίνεται πως το βασίλειο αυτό επικράτησε σε μία μεγάλη περιοχή της νοτιοανατολικής Πελοποννήσου που περιλάμβανε την σημερινή Μεσσηνία, την Τριφυλία και τμήμα της Αρκαδίας. Οι Αχαιοί ιδρυτές του επικράτησαν των παλαιότερων φύλων της περιοχής, τους Καύκωνες και τους Πελασγούς. Ομιλούσαν την ελληνική γλώσσα της Μυκηναϊκής περιόδου και λάτρευαν τους θεούς των Ελλήνων καθώς και τοπικές θεότητες. Το βασίλειο αυτό κατέρρευσε τελικά μετά την εισβολή στην περιοχή των Δωριέων στα μέσα του 12ου αιώνα π.Χ. Σύμφωνα με την παράδοση ηγέτης των Δωριέων που κατέλαβαν την Μεσσηνία ήταν ο Κρεσφόντης. Οι Δωριείς έκαναν πρωτεύουσα του κράτους που ίδρυσαν στην περιοχή την Στενύκλαρο. Η Μεσσηνία φημιζόταν για την γονιμότητα του εδάφους της, γεγονός που οδήγησε στην Σπαρτιατική εισβολή στην περιοχή και στο ξέσπασμα του πρώτου Μεσσηνιακού πολέμου. Αποτέλεσμα του πολέμου ήταν να καταληφθεί η Μεσσηνία από την Σπάρτη και η Μεσσήνιοι να γίνουν Είλωτες. Οι Μεσσήνιοι επαναστάτησαν έναν αιώνα μετά με αποτέλεσμα το ξέσπασμα του δεύτερου Μεσσηνιακού πολέμου. Στον πόλεμο αυτόν συμμετείχαν και άλλα κράτη της Πελοποννήσου. Με τους Μεσσήνιους συμμάχησαν οι Αργείοι, οι Αρκάδες, οι Σικυώνιοι, οι Ηλείοι και οι Πίσατες ενώ με την Σπάρτη συμμάχησαν οι Κορίνθιοι οι οποίοι ήταν εχθροί των Αργείων και οι Λεπρεάτες που ήταν εχθροί των Ηλείων. Μετά από μακροχρόνιες συγκρούσεις οι Σπαρτιάτες κατάφεραν να καταστείλουν την εξέγερση. Μία ακόμα επανάσταση των Μεσσήνιων έγινε το 464 π.Χ. μετά τον καταστροφικό σεισμό που έπληξε την Σπάρτη. Οι Μεσσήνιοι εκμεταλλευτήκαν την ευκαιρία για να επαναστατήσουν. Μαζί τους συμμάχησαν και πολλές γειτονικές πόλεις με αποτέλεσμα η Σπάρτη να χρειαστεί εξωτερική βοήθεια για να καταστείλει την επανάσταση. Βοήθεια έστειλε και η Αθήνα η οποία μετά από σύντομη παραμονή στην Λακωνία αποχώρησε με επιθυμία των Σπαρτιατών καθώς η παρουσία των Αθηναίων στην Λακωνία είχε αρχίσει να προκαλεί ανησυχία στην Σπάρτη. Τελικά η αντίσταση των Μεσσήνιων κάμφθηκε το 460 π.Χ. Μετά την ήττα πολλοί Μεσσήνιοι κατέφυγαν στην Ναύπακτο. Η Μεσσηνία επελευθερώθηκε τελικά μετά την εκστρατεία των Θηβαίων στην Πελοπόννησο το 369 και 368 π.Χ. Τότε ιδρύθηκε η Μεσσήνη που αποτέλεσε την νέα πρωτεύουσα των Μεσσήνιων. Οι Μεσσήνιοι δεν απέκτησαν ποτέ μεγάλη δύναμη κατά τα επόμενα χρόνια. Μετά το τέλος της Θηβαϊκής ηγεμονίας έγιναν σύμμαχοί των Μακεδόνων και αργότερα συμμετείχαν στην Αχαϊκή Συμπολιτεία μέχρι την κατάληψη της Πελοποννήσου από τους Ρωμαίους.
Κάθριν Πρέσκοτ

Η Κάθριν «Κατ» Πρέσκοτ (Αγγλικά: Kathryn "Kat" Prescott), γεννημένη στις 4 Ιουνίου 1991, είναι Αγγλίδα ηθοποιός, γνωστή για το ρόλο της ως Έμιλι Φιτς στην εφηβική τηλεοπτική σειρά Skins.

 Τον Ιούλιο του 2008, η Πρέσκοτ και η δίδυμη αδερφή της Μέγκαν εμφανίστηκαν στο επεισόδιο «Dare, Double Dare, Truth» της σαπουνόπερας Doctors, υποδυόμενες τις δίδυμες αδερφές, Έιμι και Σάρλοτ Γουίλκοξ αντίστοιχα. Στις αρχές του 2009, η Πρέσκοτ υποδύθηκε την Έμιλι Φιτς στην τηλεοπτική εφηβική σειρά Skins στον 3ο και 4ο κύκλο, μαζί με άλλους χαρακτήρες γνωστούς ως η «Δεύτερη γενιά» της σειράς. Η Πρέσκοτ δήλωσε στην επίσημη ιστοσελίδα της το Μάρτιο του 2010 ότι κέρδισε ένα ρόλο στο πιλοτικό επεισόδιο της σειράς Goth. Στα τέλη του Απριλίου 2010, επιβεβαίωσε μέσω της ιστοσελίδας της ότι θα ξεκινούσε τα γυρίσματα για τη σειρά τον Αύγουστο της ίδιας χρονιάς. Στις 16 Οκτωβρίου 2012, ανακοινώθηκε ότι θα αναλάβει πάλι το ρόλο της ως Έμιλι Φιτς στον έβδομο κύκλο της σειράς Skins. Η Κάθριν είναι 6 λεπτά μεγαλύτερη από τη δίδυμη αδερφή της Μέγκαν και έχει συνολικά 14 τρυπήματα στο σώμα της. Όταν παραχώρησε τη δική της «Top Ten Playlist» στην επίσημη ιστοσελίδα του Skins ανέφερε τους The Cardigans, Metallica και Röyksopp ανάμεσα στην αγαπημένη της μουσική.Ως απάντηση σε μια ερώτηση ενός θαυμαστή της στην ιστοσελίδα της (με αφορμή φήμες που αφορούσαν την ομοφυλοφιλία του χαρακτήρα της στο Skins, η Πρέσκοτ αποκάλυψε ότι θα προτιμούσε να μην βάλει ετικέτα στον εαυτό της αφορώντας την σεξουαλικότητά της και ότι «οι ετικέτες είναι για τις κονσέρβες». Ακόμη δήλωσε ότι δεν πιστεύει ότι «οι άνθρωποι καθορίζονται από τη σεξουαλικότητά τους», υποστηρίζοντας ότι «αυτή δεν αλλάζει το πως είναι ως άνθρωποι».Απαντώντας σε μια άλλη ερώτηση, αποκάλυψε ότι δεν είναι αυστηρά χορτοφάγος, αλλά είναι επιφυλακτική σχετικά με το τι κρέας καταναλώνει. Επίσημη ιστοσελίδα Internet Movie Database
Πετούνια Πιγκ

Η Πετούνια (Petunia Pig) είναι χαρακτήρας κινουμένων σχεδίων που εμφανίζεται στις σειρές Looney Tunes και Merrie Melodies από την Warner Bros και αιώνια φιλενάδα μιας από τις διασημότητες των κινουμένων σχεδίων, του Πόρκι Πιγκ (Porky Pig). Μοιάζει εμφανισιακά στον Πόρκι.Οι μόνες διαφορές είναι ότι φοράει φόρεμα και έχει μαύρα μαλλιά.

 Η Πετούνια παρουσιάστηκε για πρώτη φορά από τον εμψυχωτή Φρανκ Τάσλιν (Frank Tashlin) το 1937 στη μικρή μήκους ταινία "Porky's Romance". Η ταινία είναι μια παρωδία ενός cartoon του Walt Disney που ονομάζεται "Ο Εφιάλτης του Μίκυ" (Mickey's Nightmare) το 1932. Σε αυτήν την ταινία ο Μίκυ παντρεύεται τη μακροχρόνια φίλη του Minnie. Στην ταινία του Tashlin, όμως, η πρόταση γάμου του Πόρκι προς την Πετούνια αντιμετωπίζεται με ειρωνικά χαχανητά από μέρους της. Ο Tashlin ενέκρινε την Πετούνια ως τακτικό μέλος της συνοδείας του Πόρκι και τη συμπεριέλαβε σε ακόμα δύο ταινίες το 1937: "The Case of the Stuttering Pig" και "Ο Διπλός Μπελάς του Πόρκι" (Porky's Double Trouble) . Η Πετούνια έφθασε στο απόγειο της δόξας της το 1939, όταν πήρε πρωταγωνιστικό ρόλο στην ταινία του Μπομπ Κλάμπετ (Bob Clampett) «Naughty Neighbors», μια εκδοχή της ιστορίας του «Ρωμαίου και της Ιουλιέτας», που έκανε πρεμιέρα στις 4 Νοεμβρίου εκείνου του χρόνου . Η Πετούνια εμφανίστηκε το 1979 στην ταινία "Bugs Bunny's Christmas Carol" στον ρόλο της κυρίας Cratchit, σύζυγος του Bob Cratchit (διαδραματίστηκε από τον Πόρκι). Προοριζόταν να εμφανιστεί μαζί με τον Πόρκι στην ταινία "Who Framed Roger Rabbit" στη σκηνή "Acme's Funeral" η οποία διαγράφηκε. Εμφανίστηκε στη σειρά "Tiny Toon Adventures" στο επεισόδιο "It's a Wonderful Tiny Toon Christmas Special". Μια νεότερη εκδοχή της Πετούνια έκανε την εμφάνισή της στην τηλεοπτική σειρά "Baby Looney Tunes", με τη φωνή της Chiara Zanni. Ως ενήλικας η Πετούνια εμφανιζόταν συχνά στα κόμικς της DC Looney Tunes και το 2001 εμφανιζόταν και στον επίσημο διαδικτυακό τόπο των Looney Tunes. Επίσης, έκανε την εμφάνισή της στη σειρά "Duck Dodgers" στον ρόλο της πριγκίπισσας Incense. Την εμφάνιση της έκανε και στο "The Looney Tunes Show" στα επεισόδια "Here Comes the Pig" και "Mr. Wiener" με τη φωνή της Katy Mixon . Εμφανίζεται και στη σειρά "New Looney Tunes" στα επεισόδια "You Can't Train a Pig" και "Porky and Thes".
Μουσείο Δομήνικου Θεοτοκόπουλου

Το Μουσείο Δομήνικου Θεοτοκόπουλου (γνωστό και ως Μουσείο Ελ Γκρέκο) βρίσκεται στην άκρη του χωριού Φόδελε στην Κρήτη, δυτικά της πόλης του Ηρακλείου. Τιμά τον μανιεριστή ζωγράφο Δομήνικο Θεοτοκόπουλο, ο οποίος μεγάλωσε στο χωριό.

 Το μουσείο βρίσκεται σε απόσταση περίπου 1 χλμ. από το κέντρο του Φόδελε, απέναντι από ένα παρεκκλήσι και περιέχει αντίγραφα έργων και εγγράφων που σχετίζονται με τον Θεοτοκόπουλο. Το αρχικό κτίριο ήταν ερειπωμένο, αλλά αποκαταστάθηκε από το 1982 και έπειτα, με επιχορήγηση του Υπουργείου Πολιτισμού και Αθλητισμού. Το μουσείο άνοιξε για το κοινό το 1998. Το χωριό Φόδελε αναφέρεται ως γενέτειρα του Θεοτοκόπουλου, αλλά αυτό αμφισβητείται. Το μουσείο ισχυρίζεται ότι βρίσκεται εκεί που γεννήθηκε ο Θεοτοκόπουλος.Το Ιστορικό Μουσείο Κρήτης στο Ηράκλειο δεν απέχει πολύ και περιέχει δύο πρωτότυπα έργα του Θεοτοκόπουλου, τα μόνα πρωτότυπα έργα του καλλιτέχνη στην Κρήτη. Μουσείο Ελ Γκρέκο, Τολέδο, Ισπανία (όπου ο Θεοτοκόπουλος εργάστηκε αργότερα) Ιστότοπος μουσείου
Γκόα

Η Γκόα είναι μία από τις 29 Ομόσπονδες Πολιτείες που συγκροτούν σήμερα την Ινδία. Βρίσκεται στο νοτιοδυτικό παράλιο τμήμα της χώρας. Η συνολική της έκταση είναι μόλις 3.702 τ.χλμ. και ο πληθυσμός της περίπου 1.400.000. Πρωτεύουσα της Πολιτείας είναι η πόλη Πανάτζι, ή Ποντζί.

 Με έκταση μόλις 3702 τ.χλμ., μήκος 1055 χιλιομέτρων από βορρά μέχρι νότο καθώς και μήκος 6 χιλιομέτρων από το δυτικό μέχρι το ανατολικό άκρο, η Γκόα είναι το μικρότερο κρατίδιο της Ινδίας. Η Γκόα βρίσκεται στην ακτή του Κονκάν, στο μέσο της δυτικής ακτής της Ινδίας. Συνορεύει βόρεια με το κρατίδιο Μαχαράστρα, στα νότια και ανατολικά με την Καρνατάκα καθώς επίσης βρέχεται από την Αραβική Θάλασσα. Η ακτογραμμή της έχει μήκος 101 χιλιομέτρων. Η ακτογραμμή της Γκόα διαχωρίζεται από ευρείες εκβολές ποταμών. Το Μορμουγκάο αποτελεί ένα από τους καλύτερους φυσικούς λιμένες της Νότιας Ασίας. Όλοι οι μεγάλοι ποταμοί πηγάζουν στα δυτικά Γκατ. Σημαντικότεροι είναι οι ποταμοί Ζουάρι, Μαντόβι, Τσαπόρα, Τερεχόλ, Σαλ και Ταλπόνα. "Stateman΄s Year-Book 1987-88" σελ.644. "Εγκυκλοπαίδεια Πάπυρος Λαρούς Μπριτάννικα", τομ.18ος, σελ.88. De Souza, Teotonio R. (1989). Essays in Goan history. Concept Publishing Company. ISBN 9788170222637. Ανακτήθηκε στις 24 Αυγούστου 2009. De Souza, Teotonio R. (1990). Goa Through the Ages: An economic history. Goa University publication. 2. Concept Publishing Company. ISBN 9788170222590. Ανακτήθηκε στις 25 Αυγούστου 2009. Sakshena, R.N. (2003). Goa: Into the Mainstream. Abhinav Publications. ISBN 9788170170051. Ανακτήθηκε στις 24 Αυγούστου 2009. Isadora Tast: Mother India. Searching For a Place. Peperoni Books: Berlin 2009, ISBN 978-3-941825-00-0 Επίσημη ιστοσελίδα Κυβέρνησης Γκόα
Εθνικό Πάρκο Σίμιεν

Το Εθνικό Πάρκο Σίμιεν (Αμχαρικά: ስሜን ተራራ ብሔራዊ ፓርክ) είναι ένα από τα εθνικά πάρκα της Αιθιοπίας το οποίο ιδρύθηκε το 1969 και αποτελεί ένα από τα πρώτα Μνημεία Παγκόσμιας Κληρονομιάς της ΟΥΝΕΣΚΟ.

 Το πάρκο ιδρύθηκε το 1969, και λίγα χρόνια αργότερα ανακηρύχθηκε Μνημείο Παγκόσμιας Κληρονομιάς το 1978. Ωστόσο λόγω της σοβαρής μείωσης του πληθυσμού κάποιων από τα ενδημικά είδη της περιοχής, το 1996 το μνημείο χαρακτηρίστηκε ως ευρισκόμενο σε κίνδυνο. Αποχαρακτηρίστηκε ως κινδυνεύον το 2017, ύστερα από τη σταθεροποίηση των πληθυσμών των ενδημικών ζώων και μέτρα για τη μείωση της υπερβόσκησης και του αντικτύπου των επισκεπτών.Βρίσκεται στο βόρειο Σεμιέν της ζώνης του Γκόνταρ της περιοχής Αμχάρα, και εντός της έκτασης του περιλαμβάνει τα όρη Σιμιέν καθώς και το Ρας Ντασέν η οποία είναι η υψηλότερη βουνοκορφή της χώρας. Στην περιοχή αυτή ζουν πολλά είδη τα οποία απειλούνται με εξαφάνιση, όπως ο Αιθιοπικός λύκος, και σπάνια είδη αίγαγρου τα οποία δεν υπάρχουν σε άλλα σημεία του κόσμου. Ο γελάδας μπαμπουίνος και η αγριόγατα καρακάλ διαβιούν επίσης στα βουνά, όπως και πάνω από 50 είδη πουλιών στα οποία συμπεριλαμβάνεται και ο μεγάλου μεγέθους γυπαετός.Το πάρκο διασχίζει ένας χωματόδρομος ο οποίος ξεκινά από την πόλη του Ντεμπάρκ όπου έχουν τη βάση τους οι αρχές διαχείρισης και επιμέλειας του πάρκου, συνεχίζει προς τα ανατολικά μέσα από μερικά χωριά ωσπου να φτάσει στο πέρασμα Μπουαχίτ στα 4 χλμ υψόμετρο, και καταλήγει στην πόλη του Μεκάνε Μπιρχάν 10 χλμ έξω από το πάρκο. Simien Mountains National Park UNESCO World Heritage profile of Simien National Park United Nations Environment Programme: World Conservation Monitoring Centre: Simien National Park
Βασιλική Ηρακλείου

Η Βασιλική είναι χωριό και και έδρα ομώνυμης κοινότητας του Δήμου Γορτύνης στην Περιφερειακή Ενότητα Ηρακλείου της Κρήτης. Ανήκε στην Επαρχία Καινούργιου στο νομό Ηρακλείου. Η πρόσβαση στο χωριό γίνεται μέσω διακλάδωσης από τα Βασιλικά Ανώγεια. Η απόστασή του από το Ηράκλειο είναι 56 χιλιόμετρα. Η θέση του είναι στα 260 μέτρα κοντά στα Αστερούσια Όρη. Πανηγυρίζει στις 8 Σεπτεμβρίου και στις 29 Αυγούστου. Κεντρικός ναός στο χωριό είναι του Ευαγγελισμού της Θεοτόκου. Στην περιοχή της Βασιλικής βρίσκεται το φαράγγι του Αγίου Σάββα, μήκους 4 χλμ. το οποίο καταλήγει σε αμμώδη παραλία στο Λιβυκό Πέλαγος, όπως επίσης και το Δάσος του Αγίου Σάββα, που βρίθει ελαιόδεντρων και χαρουπόδενδρων σε ήμερη και άγρια κατάσταση. Στο χωριό υπάρχει Δημοτικό Σχολείο.

 Στο χωριό βρίσκονται οι εκκλησίες του Ευαγγελισμού (του 1876 με ξυλόγλυπτο τέμπλο) και του Αγίου Ιωάννη Προδρόμου. Στην Κανδήλα υπάρχουν δυο ναοί καθιερωμένοι στο Γενέσιο της Θεοτόκου επίσης με ξυλόγλυπτο τέμπλο. Στον ενετικό κατάλογο του Καστροφύλακα το βρίσκουμε Vasiglichi με 406 κατοίκους. Ο οικισμός Καντήλα αναφέρεται Candila et Camaria, με 166 κατοίκους το 1583. Στην τουρκική απογραφή του 1834 αναφέρεται ότι είχε 5 τουρκικές και ισάριθμες χριστιανικές οικογένειες, ενώ το 1881 οι Χριστιανοί κάτοικοι ήταν 123 και οι Τούρκοι 45. Ως οικισμός αναφέρεται επίσημα το 1925 στο ΦΕΚ 27Α - 31/01/1925 να προσαρτάται στην τότε κοινότητα Βασιλικών Ανωγείων. Το 1928 με το ΦΕΚ 4Α - 16/01/1928 ορίστηκε έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με την Κανδήλα αποτελούν κοινότητα που υπάγεται στη δημοτική ενότητα Γόρτυνας του Δήμου Γόρτυνας και σύμφωνα την απογραφή του 2011 έχει πληθυσμό 188 κατοίκους.Δείτε: Κοινότητα Βασιλικής Το Ηράκλειον και ο νομός του. Ηράκλειο: Νομαρχία Ηρακλείου. 1971.
BBC Live & In-Session

BBC Live & In-Session είναι ο τίτλος του διπλού, ζωντανά ηχογραφημένου δίσκου του βρετανικού χέβι μέταλ συγκροτήματος Motörhead, ο οποίος κυκλοφόρησε στις 20 Σεπτεμβρίου 2005 σε μορφή CD μέσω της δισκογραφικής εταιρείας "Sanctuary Records". Το άλμπουμ περιέχει ηχογραφήσεις από τέσσερις ζωντανές εμφανίσεις του συγκροτήματος οι οποίες πραγματοποιήθηκαν από το ραδιοτηλεοπτικό δίκτυο "BBC". Οι ηχογραφήσεις προέρχονται από την εκπομπή του Τζον Πηλ στις 25 Σεπτεμβρίου 1978 με το συγκρότημα να έχει εμφανιστεί μία εβδομάδα νωρίτερα, από το "Paris Theatre" του Λονδίνου στις 16 Μαΐου 1979, από την εκπομπή του Ντέιβιντ Τζένσεν στις 6 Οκτωβρίου 1981 με την αρχική ηχογράφηση να έχει γίνει πέντε ημέρες νωρίτερα και από το "Friday Rock Show" στις 16 Αυγούστου 1986 με την αρχική ηχογράφηση να έχει γίνει στις 9 Μαΐου εκείνης της χρονιάς.

 CD 1 1. Keep Us on the Road (Kilmister, Clarke, Taylor) - 5:18 2. Louie Louie (R. Berry) - 2:44 3. I'll Be Your Sister (Kilmister, Clarke, Taylor) - 3:14 4. Tear Ya Down (Kilmister, Clarke, Taylor) - 2:38 5. Stay Clean (Kilmister, Clarke, Taylor) - 3:14 6. No Class (Kilmister, Clarke, Taylor) - 2:46 7. White Line Fever (Kilmister, Clarke, Taylor) - 2:38 8. I'll Be Your Sister (Kilmister, Clarke, Taylor) - 3:28 9. Too Late, too Late (Kilmister, Clarke, Taylor) - 3:27 10. (I Won't) Pay Your Price (Kilmister, Clarke, Taylor) - 3:16 11. Capricorn (Kilmister, Clarke, Taylor) - 4:14 12. Limb from Limb (Kilmister, Clarke, Taylor) - 5:28 CD 2 1. Fast and Loose (Kilmister, Clarke, Taylor) - 4:19 2. Live to Win (Kilmister, Clarke, Taylor) - 3:34 3. White Line Fever (Kilmister, Clarke, Taylor) - 2:22 4. Like a Nightmare (Kilmister, Clarke, Taylor) - 4:11 5. Bite the Bullet"/"The Chase Is Better Than the Catch (Kilmister, Clarke, Taylor) - 6:06 6. Killed by Death (Kilmister, Burston, Campbell, Gill) - 5:23 7. Orgasmatron (Kilmister, Burston, Campbell, Gill) - 5:06 8. Doctor Rock (Kilmister, Burston, Campbell, Gill) - 3:25 9. Deaf Forever (Kilmister, Burston, Campbell, Gill) - 4:19 10. Orgasmatron (Kilmister, Burston, Campbell, Gill) - 1:30 Στις ηχογραφήσεις του "BBC Live & In-Session" συμμετείχαν οι εξής μουσικοί: Lemmy - μπάσο, φωνητικά Έντι "Fast" Κλαρκ - κιθάρα Φιλ Κάμπελ - κιθάρα Würzel - κιθάρα Φιλ "Philthy Animal" Τέιλορ - τύμπανα Πητ Γκιλ - τύμπανα Allmusic review Sputnik Music review Encyclopaedia Metallum review
File Allocation Table

Το FAT είναι το καθιερωμένο σύστημα αρχείων του λειτουργικού συστήματος DOS της Microsoft, το οποίο έχει επεκταθεί και ενσωματωθεί και σε όλες τις νεότερες εκδόσεις λειτουργικών συστημάτων (σειρά Windows) της εταιρείας. Αποτελεί αρκτικόλεξο των λέξεων File Allocation Table (πίνακας κατανομής αρχείων). Το FAT είναι το βασικό σύστημα αρχείων του MS-DOS, των Windows 3.11 και των Windows 95 στην πρώτη εκδοσή τους. Αρχικά χρησιμοποιούνταν στους εύκαμπτους δίσκους των 5.25" και μετέπειτα των 3.5" . Αργότερα φορμάρονταν με αυτό και οι σκληροί δίσκοι. Είναι αρκετά απλό σύστημα αρχείων και διαμορφώθηκε με τα τεχνολογικά δεδομένα τις εποχής που σχεδιάστηκε. Το περισσότερα λειτουργικά συστήματα το υποστηρίζουν ακόμα, αλλά έχει ξεπεραστεί από τα νεότερα συστήματα αρχείων, όπως το NTFS.

 Ήταν το αρχικό σύστημα αρχείων FAT που σχεδιάστηκε για την Microsoft και είχε διευθυνσιοδότηση 8 μπιτ. Το FAT των 12 μπιτ, χρησιμοποιήθηκε από την Microsoft στο MS-DOS και από την IBM στο PC DOS, και υποστήριζε εύκαμπτους δίσκους. Στο FAT των 16 μπιτ ένα "διαμέρισμα" (partition) δεν μπορεί να ξεπερνά τα 2 Gbytes και ο συνολικός αριθμός καταλόγων που επιτρέπονται είναι αρκετά περιορισμένος για τις σημερινές απαιτήσεις. Το FAT16 είναι επιρρεπές στον κατακερματισμό των αρχείων, γεγονός που κάνει την προσπέλαση και ανάγνωση των αρχείων αρκετά αργή. Από την δεύτερη έκδοση των Windows 95 το FAT16 αντικαταστάθηκε με το FAT32 των 32 Μπιτ. Αν και το FAT32 υπερείχε σε ασφάλεια και δυνατότητες, το FAT16 ήταν ταχύτερο στους αργούς (για τα σημερινά δεδομένα) επεξεργαστές της εποχής των Windows 95. Πρόβλημα επίσης ήταν η μετατροπή ενός σκληρού δίσκου FAT16 σε FAT32 καθώς έπρεπε να γίνει μορφοποίηση. Το πρόβλημα λύθηκε με την κυκλοφορία των Windows 98 τα οποία συμπεριέλαβαν εργαλείο μετατροπής χωρίς να χρειάζεται μορφοποίηση κρατώντας όλα τα δεδομένα του σκληρού δίσκου ανέπαφα. Υπάρχει επίσης εντολή μετατροπής που λειτουργεί σε γραμμή εντολών, στην κονσόλα δηλαδή που περιλαμβάνουν οι εκδόσεις των Windows, με την οποία μετατρέπεται ένας σκληρός δίσκος FAT32 σε NTFS χωρίς επίσης να χαθούν τα δεδομένα του σκληρού δίσκου. Σε αυτό το σύστημα αρχείων το όριο μέγιστης χωρητικότητας ενός αρχείου είναι 4 TiB μείον ένα μπάιτ ή 4.294.967.295 (232 − 1) μπάιτ, κάτι που πρακτικά σημαίνει ότι δεν μπορούμε να αποθηκεύσουμε ή να δημιουργήσουμε σε ένα σκληρό δίσκο FAT32 ένα αρχείο μεγαλύτερο από 4 Gbytes. Κατά την μορφοποίηση του σκληρού δίσκου δημιουργούνται το Master Boot Record (MBR), το πρωτεύον διαμέρισμα (primary partition) και τα επεκταμένα διαμερίσματα (extended partitions). Στην περίπτωση του FAT16 επιτρέπονται μόνο ένα πρωτεύον διαμέρισμα και ένα δευτερεύον. Σε περιβάλλον MS-DOS υπήρχε η δυνατότητα του DoubleSpace, η συμπίεση δηλαδή του σκληρού δίσκου για εξοικονόμηση δεδομένων. Μέσα σε ένα αρχείο συμπιέζονταν όλα τα αρχεία. Αυτό ήταν αρκετά επικίνδυνο (για απώλεια δεδομένων λόγω αστοχίας) και αργό αλλά χρήσιμο, όταν ο χώρος αποθήκευσης δεδομένων ήταν περιορισμένος και ακριβός. Το DoubleSpace εγκαταλείφθηκε από το FAT32 αλλά με το NTFS η ιδέα επανήλθε, φυσικά με άλλα χαρακτηριστικά.
Βλαντίμιρ Γκελφάντ

Ο Βλαντίμιρ Ναθάνοβιτς Γκελφάντ (Ρωσικά: Влади́мир Ната́нович Ге́льфанд) ( 1 Μάρτιος 1923 – 25 Νοεμβρίου 1983) συμμετείχε στον 2ο Παγκόσμιο Πόλεμο, συγγραφέας των περίφημων πολεμικών ημερολογίων. Τα πολεμικά ημερολόγια του Βλαντίμιρ Γκελφάντ είναι τα πρώτα και μοναδικά που δημοσιεύονται στα γερμανικά στην Γερμανία. Μετά την αποστράτευση το 1946, Γκελφάντ μπήκε στο πανεπιστήμιο για σπουδές. Μέχρι το θάνατό του το 1983 εργάστηκε ως δάσκαλος σε επαγγελματικό σχολείο.

 2002 bbb battert Γερμανία, Tagebuch 1941—1946 (ISBN 3-87989-360-8) 2005 Aufbau Γερμανία, Deutschland Tagebuch 1945—1946 (ISBN 3-351-02596-3) 2006 Ersatz Σουηδία, Tysk dagbok 1945—46 (ISBN 91-88858-21-9) 2008 Aufbau-Taschenbuch-Verlag Γερμανία, Deutschland Tagebuch 1945—1946 (ISBN 3-7466-8155-3) 2012 Ersatz-E-Book Σουηδία, Tysk dagbok 1945—46 (ISBN 9789186437831) 2015 РОССПЭН Ρωσία (ISBN 978-5-8243-1983-5); Книжники (ISBN 978-5-9953-0395-4) Владимир Гельфанд. Дневник 1941—1946 2016 РОССПЭН Ρωσία (ISBN 978-5-8243-2023-7); Книжники (ISBN 978-5-9953-0437-1) Владимир Гельфанд. Дневник 1941—1946 Βλαντίμιρ Γκελφάντ * (ru), (de), (en) Das Erste, Kulturreport, «Οι εκπληκτικές αναμνήσεις ενός σοβιετικού υπολοχαγού στην κατεχόμενη Γερμανία» * (de) The rape of Berlin * BBC World Service (en) The rape of Berlin * BBC News (en)
Ταξιάρχες Εύβοιας

Οι Ταξιάρχες Εύβοιας είναι χωριό στον νομό Ευβοίας. Το χωριό, σύμφωνα με την απογραφή του 2011, έχει πληθυσμό 275 κατοίκους. Την περίοδο 1999-2010 ανήκε στο Δήμο Κύμης, ενώ σήμερα ανήκει στον Δήμο Κύμης-Αλιβερίου. Στο χωριό αναπτύχθηκε η τέχνη της καλαθοπλεκτικής.

 Η παλαιότερη ονομασία του ήταν Κακολύρι. Στις 24 Μαΐου 1944, οι Γερμανοί σκότωσαν 30 από τους κατοίκους του χωριού, ενώ στη συνέχεια έκαψαν το χωριό, σε αντίποινα για το θάνατο ενός Γερμανού στρατιώτη. Από τότε κάθε 24η Μαΐου λαμβάνει χώρα η τελετή μνήμης του γεγονότος. www.taxiarches-evia.gr
Κάμντεν (Νιου Τζέρσεϊ)

Το Κάμντεν είναι πόλη στο Νιου Τζέρσεϊ των ΗΠΑ. Βρίσκεται στην Κομητεία Κάμντεν στο νότιο τμήμα της πολιτείας και είναι ο 12ος πολυπληθέστερος δήμος της και ο 487ος πολυπληθέστερος των ΗΠΑ, έχοντας πληθυσμό 77.344 σύμφωνα με την απογραφή του 2010. Η πόλη απαρτίζεται από 20 συνοικίες.

 Το Κάμντεν έγινε πόλη των ΗΠΑ το 1828 και άκμαζε για μεγάλο μέρος του 19ου και του 20ου αιώνα, αλλά στα τέλη του τελευταίου η πόλη άρχισε να παρακμάζει. Η αυξανόμενη εγκληματικότητα, οι φυλετικές διακρίσεις και η διαφθορά έγιναν συνηθισμένα πράγματα στην πόλη. Το 1971, ένας μοτοσικλετιστής από το Πουέρτο Ρίκο δολοφονήθηκε από δύο αστυνομικούς και ακολούθησαν αρκετά τέτοια περιστατικά. Το 2012, το αστυνομικό τμήμα διασπάστηκε και πλέον δεν υπάρχει αστυνομία στην πόλη. Το 2017, 23 φόνοι έλαβαν χώρα στο Κάμντεν και έτσι η πόλη ανακηρύχθηκε αυτή με την υψηλότερη εγκληματικότητα. Πολυμέσα σχετικά με το θέμα Camden, New Jersey στο Wikimedia Commons
Βαρογράφος

Ο Βαρογράφος είναι ένα αυτογραφικό βαρόμετρο δια του οποίου η ατμοσφαιρική πίεση καταγράφεται αυτόματα με κατάλληλη διάταξη σε χάρτινη ταινία που μετακινείται σε κύλινδρο με τη βοήθεια ωρολογιακού μηχανισμού.

 Γενικά ο συνήθης βαρογράφος αποτελείται από μεταλλικό βαρόμετρο με μία σειρά από επάλληλες κάψες όμοιες με τη κάψα του βαρομέτρου Vidi, που βρίσκονται σε τέτοια διάταξη ώστε οι παραμορφώσεις τους που υφίστανται λόγω της μεταβολής της ατμοσφαιρικής πίεσης να προστίθενται. Οι ελαστικές αυτές παραμορφώσεις μεταδίδονται με κατάλληλο μηχανισμό σε μια βελόνα στην άκρη της οποίας φέρεται γραφίδα. Έτσι όταν οι κάψες παραμορφώνονται το άκρο της γραφίδας μετακινείται ανάλογα κατά το μήκος ενός κυλίνδρου επί του οποίου φέρεται η βαρομετρική χάρτινη ταινία . . Ο δε κύλινδρος περιστρέφεται ισοταχώς με τη βοήθεια ωρολογιακού μηχανισμού εκτελώντας μια πλήρη περιστροφή στη διάρκεια μιας πλήρους εβδομάδας. Η δε βαρομετρική χάρτινη ταινία είναι κατάλληλα υποδιαιρεμένη, όπου επί του άξονα της ως τετμημένες, (οριζόντια), αναγράφονται οι ώρες και οι ημέρες της εβδομάδας, ενώ ως τεταγμένες, (κάθετα), οι τιμές της βαρομετρικής πίεσης.Από τα παραπάνω καθίσταται φανερό ότι προϊόντος του χρόνου η γραφίδα του βαρογράφου καταγράφει στη χάρτινη ταινία, μια ιδιάζουσα καμπύλη της οποίας η εξέταση δεν παρουσιάζει μόνο την υφιστάμενη πίεση τη στιγμή της παρατήρησης, αλλά και εκείνες των προηγουμένων ωρών και ημερών. Οι συνεχείς αυτές ενδείξεις του βαρογράφου που δεικνύουν τη γενική πορεία της ατμοσφαιρικής πίεσης καθιστούν το όργανο αυτό από τα πολυτιμότερα της Μετεωρολογίας ειδικά στη πρόγνωση του καιρού. Το γράφημα γενικά που εμφανίζεται στη βαρομετρική ταινία ονομάζεται βαρογράφημα η δε γραμμή της ακίδας βαρόγραμμα. Ο Βαρογράφος διαθέτει ειδική διάταξη με την οποία και μπορεί να γίνει ρύθμιση της βελόνας ώστε να δεικνύει την αυτή τιμή ατμοσφαιρικής πίεσης με εκείνη που δεικνύει, την αυτή στιγμή, ένα βαρόμετρο πρότυπο ή ένα υδραργυρικό βαρόμετρο. Ο Βαρογράφος που χρησιμοποιείται στα πλοία, συνιστάται να τοποθετείται κατά το διάμηκες της τρόπιδας του πλοίου προκειμένου έτσι να εξασφαλίζεται ότι η βελόνη δεν θ΄ απομακρύνεται της ταινίας όταν πλοίο θα κλυδωνίζεται, ιδίως σε προνευστασμούς. Επίσης θα πρέπει να εξασφαλίζεται δι΄ ειδικών βάσεων από κραδασμούς ή τυχόν τραντάγματα. Επίσης ο βαρογράφος εκτός του μεγάλου πλεονεκτήματος, έναντι των άλλων βαρομέτρων, της παρακολούθησης ακόμη και των μεταβολών της πίεσης για κάποιο χρονικό διάστημα, επιτρέπει στην άμεση αντίληψη τυχόν σφάλματος σε ένδειξη υδραργυρικού βαρομέτρου. Μικροβαρογράφος
Διακοίνωση των Τεσσάρων Χριστιανικών Κρατών

Η Διακοίνωση των Τεσσάρων Χριστιανικών Κρατών, παρά την ονομασία που έφερε ως διακοίνωση, στη πραγματικότητα ήταν ένα είδος τελεσίγραφου που αποφάσισαν να επιδώσουν συλλογικά οι σύμμαχες χριστιανικές βαλκανικές χώρες Σερβία, Βουλγαρία, Ελλάδα και Μαυροβούνιο προς την Οθωμανική Αυτοκρατορία τον Οκτώβριο του 1912.

 Η Διακοίνωση αυτή επιδόθηκε τελικά στη Πύλη, στη Κωνσταντινούπολη, από τους πρεσβευτές των παραπάνω Κρατών στις 5 Οκτωβρίου του 1912 στην οποία και τάσσονταν προθεσμία απάντησης τριών ημερών. Το κείμενο περιελάμβανε τρία ουσιαστικά σημεία(¹) του σχεδίου που είχε προπαρασκευάσει η Σερβική κυβέρνηση τα οποία είχαν ως ακολούθως: Την αυτονόμηση των ευρωπαϊκών επαρχιών της Οθωμανικής Αυτοκρατορίας, κατά τις μεταρρυθμίσεις που προβλέπονταν στο άρθρο 23 της Συνθήκης του Βερολίνου, με γενικούς διοικητές Βέλγους ή Ελβετούς, οικονομική αυτονομία, τοπική χωροφυλακή, εθνοφυλακή κ.λπ. Οι εισαγόμενες μεταρρυθμίσεις στις επαρχίες αυτές να τεθούν υπό τον έλεγχο των πρεσβευτών των Μεγάλων Δυνάμεων και των τεσσάρων χριστιανικών Κρατών. Δήλωση της Οθωμανικής κυβέρνησης ότι αποδέχεται τα παραπάνω σημεία και αναλαμβάνει να εφαρμόσει τις διατάξεις αυτές μέχρι τον Μάρτιο του 1913 και ακόμη προς πιστοποίηση της συναίνεσής της θ΄ ανακαλέσει αμέσως το διάταγμα της επιστράτευσης (στρατού της) που είχε ήδη εκδώσει.(¹) Στα σημεία αυτά του σερβικού σχεδίου είχαν συμφωνήσει εξ αρχής οι κυβερνήσεις της Βουλγαρίας και του Μαυροβουνίου και παρά τις παραστάσεις των Ελλήνων πρεσβευτών.Η Οθωμανική κυβέρνηση λαμβάνοντας τη Διακοίνωση αυτή τη χαρακτήρισε: "θρασεία προσπάθεια επέμβασης στις εσωτερικές υποθέσεις της Αυτοκρατορίας" και αμέσως ανακάλεσε τους πρεσβευτές της από την Αθήνα, Σόφια και Βελιγράδι. Την τελευταία ημέρα της εκπνοής του τελεσιγράφου (8 Οκτωβρίου) η Ρωσία και η Αυστροουγγαρία ως εντολοδόχοι χώρες της Ευρώπης, δια των πρεσβευτών τους, θέτουν υπόψη σ΄ όλα τα Βαλκανικά κράτη ότι σε καμία περίπτωση δεν θα επιτρέψουν την αλλαγή της υφιστάμενης κατάστασης, του "στάτους κβο", όπως φέρονταν μέχρι τότε στα Βαλκάνια, ανεξάρτητα από τα όποια αποτελέσματα αυτού του πολέμου. Στην επίσημη αυτή προειδοποίηση αλλά και την αντίθετη στάση της τότε Ευρώπης, οι Βαλκανικοί σύμμαχοι ουδεμία σημασία έδωσαν, φερόμενοι αποφασισμένοι να πολεμήσουν και την επόμενη ημέρα ξεκίνησε ο Α΄ Βαλκανικός Πόλεμος. Η Συμμαχία των παραπάνω τεσσάρων χριστιανικών Βασιλείων προήλθε από τη Συμφωνία των Χριστιανικών Κρατών χερσονήσου Αίμου που συνομολογήθηκε στις 18 Αυγούστου του 1912. Ν. Βλάχου "Ιστορία των κρατών της χερσονήσου του Αίμου" Χ. Νικολάου "Διεθνείς συνθήκες"